ai4bharat/Pralekha huggingface dataset:
संचार एवं सूचना प्रौद्योगिकी मंत्रालय
ट्राई ने "5जी इकोसिस्टम के माध्यम से डिजिटल परिवर्तन" पर एक परामर्श पत्र जारी किया
भारतीय दूरसंचार नियामक प्राधिकरण  ने आज "5जी इकोसिस्टम के माध्यम से डिजिटल परिवर्तन" पर एक परामर्श पत्र जारी किया। इस परामर्श पत्र का उद्देश्य नीतिगत चुनौतियों की पहचान करना और 5जी पारिस्थितिकी तंत्र-सक्षम अर्थव्यवस्था के समग्र और सतत विकास के लिए नई प्रौद्योगिकियों को तेजी से अपनाने और प्रभावी उपयोग के लिए सही नीति ढांचे का सुझाव देना है।
भारत तेजी से डिजिटल परिवर्तन के दौर से गुजर रहा है जो इसकी अर्थव्यवस्था और समाज को नया आकार दे रहा है। तेज़ और विश्वसनीय मोबाइल संचार तकनीक सरकार को डिजिटल इंडिया कार्यक्रम के उद्देश्यों को प्राप्त करने में मदद कर रही है। यह हमारी अर्थव्यवस्था को बढ़ावा दे रहा है और यूनिफाइड पेमेंट इंटरफेस  और कई अन्य नवीन जी2बी और जी2सी अनुप्रयोगों जैसी सेवाओं के माध्यम से नागरिकों को सशक्त बना रहा है। 5जी, इंटरनेट ऑफ थिंग्स , आर्टिफिशियल इंटेलिजेंस , वर्चुअल रियलिटी और मेटावर्स जैसी प्रौद्योगिकियों के आगमन के साथ, भारत विकास और नवाचार के नए अवसर खोलने के लिए तैयार है।
इस पृष्ठभूमि के साथ, प्राधिकरण ने नीतिगत चुनौतियों की पहचान करने और 5जी पारिस्थितिकी तंत्र द्वारा संचालित अर्थव्यवस्था के समग्र और सतत विकास के लिए नई प्रौद्योगिकियों को तेजी से अपनाने और प्रभावी उपयोग के लिए सही नीति ढांचे का सुझाव देने के लिए यह परामर्श पत्र जारी किया है।
हितधारकों से प्रतिक्रिया लेने के लिए ट्राई की वेबसाइट www.trai.gov.in पर एक परामर्श पत्र रखा गया है। परामर्श के लिए मुद्दों पर हितधारकों से 30 अक्टूबर 2023 तक लिखित टिप्पणियाँ और 13 नवंबर 2023 तक प्रति टिप्पणियाँ, यदि कोई हों, आमंत्रित की जाती हैं।
टिप्पणियाँ और प्रति-टिप्पणियाँ अधिमानतः इलेक्ट्रॉनिक रूप में ईमेल द्वारा advadmn@trai.gov.in पर और एक प्रति vibhatomar@trai.gov.in पर भेजी जा सकती है। किसी भी स्पष्टीकरण/जानकारी के लिए, सुश्री वंदना सेठी, सलाहकार  से दूरभाष नंबर +91-11-23221509 पर संपर्क किया जा सकता है।
इस्पात मंत्रालय
केंद्रीय इस्पात मंत्री ने अंगुल स्थित जिंदल स्टील और पावर की 14 लाख टन प्रति वर्ष क्षमता की टीएमटी रिबार मिल राष्ट्र को समर्पित की
यह विश्व की सबसे बड़ी और अत्याधुनिक रिबार मिलों में से एक है
मंत्री ने इस्पात निर्माण के लिए अंगुल में स्थानीय रूप से उपलब्ध उच्च राख की मात्रा वाले कोयले का उपयोग करने वाले जेएसपी के विश्व के पहले कोयला गैसीकरण संयंत्र का भी दौरा किया
केंद्रीय इस्पात मंत्री श्री रामचंद्र प्रसाद सिंह ने आज ओडिशा के अंगुल स्थित जिंदल स्टील और पावर  के 6 मिलियन टन प्रतिवर्ष  क्षमता वाले एकीकृत इस्पात परिसर में टीएमटी रिबार मिल को समर्पित किया। 14 लाख टन प्रति वर्ष क्षमता की टीएमटी रिबार मिल विश्व की सबसे बड़ी और अत्याधुनिक रिबार मिल में से एक है। इस अवसर पर जेएसपी के अध्यक्ष श्री नवीन जिंदल, प्रबंध निदेशक श्री वी.आर. शर्मा और सीईओ इस्पात श्री डी.के. सरावगी ने संयंत्र का दौरा करते हुए केंद्रीय मंत्री का आवाभगत किया। इस कार्यक्रम के दौरान इस्पात मंत्रालय की अतिरिक्त सचिव श्रीमती रसिका चौबे भी उपस्थित थीं।
इस अवसर पर श्री सिंह ने कहा, “भारत, प्रमुख अर्थव्यवस्थाओं को पीछे छोड़ते हुए विश्व का दूसरा सबसे बड़ा इस्पात उत्पादक देश बन गया है। इस्पात का सर्वाधिक उत्पादन ओडिशा में हुआ है। मैं ओडिशा में एक खूबसूरत विशाल इस्पात संयंत्र के निर्माण के लिए जेएसपी की सराहना करता हूं।” इसके अलावा उन्होंने इस्पात संयंत्र की क्षमता को 25.2 एमटीपीए तक बढ़ाने की जेएसपी की योजना की भी सराहना की। मंत्री ने आगे कहा, “जेएसपी 2030 तक भारत के लगभग 10 फीसदी इस्पात का उत्पादन ओडिशा के अंगुल से करेगी।" श्री सिंह ने कोविड-19 के दौरान अपनी सीएसआर पहल के तहत देश को तरल मेडिकल ऑक्सीजन की आपूर्ति करने के लिए जेएसपी के प्रयास की विशेष रूप से सराहना की।
केंद्रीय मंत्री ने इस्पात मंत्रालय के वरिष्ठ अधिकारियों की एक टीम के साथ इस्पात के निर्माण में अपनी तरह के पहले कोयला गैसीकरण संयंत्र  का भी दौरा किया। विश्व के पहले सिनगैस आधारित डीआरआई संयंत्र को सिंथेसिस गैस की आपूर्ति करने के लिए सीजीपी स्थानीय रूप से उपलब्ध उच्च राख वाले गैर-कोकिंग कोयले का उपयोग करता है। यह प्रौद्योगिकी देश के प्रचुर मात्रा में कोयला भंडार का उपयोग कर सकती है और भारत को अपनी कोयले की जरूरत को पूरा करने व आयातित कोकिंग कोयले पर निर्भरता को कम करने में आत्मनिर्भर बना सकती है। इस्पात मंत्री और उनकी टीम ने भारत की सबसे बड़ी वात्या भट्ठी , सबसे चौड़ी प्लेट बनाने वाली प्लेट मिल और बृहद् इस्पात परिसर की कई अन्य इकाइयों का दौरा किया।
पृथ्वी विज्ञान मंत्रालय
चंद्रग्रहण का आंशिक चरण भारत में बुधवार 26 मई, 2021 को दिखेगा
भारतीय मौसम विज्ञान विभाग  के अनुसारः
चंद्रमा का पूर्ण ग्रहण 26 मई 2021  को होगा। चन्द्रग्रहण का आंशिक चरण भारत में चंद्रोदय के तुरंत बाद कुछ समय के लिए भारत के पूर्वोत्तर भागों , पश्चिम बंगाल के कुछ हिस्सों, ओडिशा तथा अंडमान निकोबार द्वीपसमूह के कुछ तटीय भागों में दिखेगा।
ग्रहण दक्षिण अमेरिका, उत्तरी अमेरिका, एशिया, ऑस्ट्रेलिया, अंटार्कटिका, प्रशांत महासागर और हिंद महासागर को कवर करने वाले क्षेत्र में दिखाई देगा। ग्रहण का आंशिक चरण भारतीय समय के अनुसार 15 बजकर 15 मिनट पर प्रारंभ होगा। कुल चरण भारतीय समय के अनुसार 16 बजकर 39 मिनट पर प्रारंभ होगा। कुल चरण भारतीय समय के अनुसार 16 बजकर 58 मिनट पर समाप्त होगा। आंशिक चरण 18 बजकर 23 मिनट पर समाप्त होगा।
अगला चंद्रग्रहण भारत में 19 नवंबर 2021 को दिखेगा। यह आंशिक चंद्रग्रहण होगा। आंशिक चंद्रग्रहण की समाप्ति को चंद्रोदय के कुछ समय बाद कुछ समय के लिए ही अरुणाचल प्रदेश और असम के चरम पूर्वोत्तर भागों में देखा जा सकेगा।
चंद्रग्रहण पूर्णिमा के दिन होता है जब पृथ्वी सूर्य और चंद्रमा के बीच आ जाती है और जब तीनों – सूर्य, पृथ्वी और चंद्रमा- एक सीध में आ जाते हैं। पूर्ण चंद्रग्रहण तब होता है जब पूरा चंद्रमा पृथ्वी की छाया में आता है और आंशिक चंद्रग्रहण तब होता है जब चंद्रमा का केवल एक भाग पृथ्वी की छाया में आता है।
26 मई को भारत के कुछ स्थानों से दिखाई देने वाले ग्रहण के आंशिक चरण की अवधि
|
|
समय
|
|
चंद्रोदय समय 
|
|
चंद्रोदय के बाद दिखाई देने वाले आंशिक चरण की समाप्ति की अवधि
|
|
|
|
बजे मिनट
|
|
मिनटों में
|
|
अगरतला
|
|
18 06
|
|
17
|
|
आयजोल
|
|
17 59
|
|
24
|
|
कोलकाता
|
|
18 15
|
|
08
|
|
चेरापूंजी
|
|
18 06
|
|
17
|
|
कूच बिहार
|
|
18 18
|
|
05
|
|
डायमंड हार्रबर
|
|
18 15
|
|
08
|
|
दीघा
|
|
18 16
|
|
07
|
|
गुवाहाटी
|
|
18 09
|
|
14
|
|
इंफाल
|
|
17 56
|
|
27
|
|
ईटानगर
|
|
18 02
|
|
21
|
|
कोहिमा
|
|
17 57
|
|
26
|
|
लुमडिंग
|
|
18 01
|
|
22
|
|
मालदा
|
|
18 21
|
|
02
|
|
उत्तर लखीमपुर
|
|
18 00
|
|
23
|
|
पारादीप
|
|
18 18
|
|
05
|
|
पासीघाट
|
|
17 57
|
|
26
|
|
पोर्ट ब्लेयर
|
|
17 38
|
|
45
|
|
पुरी
|
|
18 21
|
|
02
|
|
शिलांग
|
|
18 06
|
|
17
|
|
सिबसागर
|
|
17 58
|
|
25
|
|
सिलचर
|
|
18 01
|
|
22
(एमजी/एएम/एजी/डीसी
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 184.97 करोड़ टीके प्रदान किये गए
राज्यों/केंद्र शासित प्रदेशों के पास अभी भी 15.62 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,84,97,44,495
|
|
शेष टीके
|
|
15,62,61,306
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 184.97 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.62 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
स्वास्थ्य एवं परिवार कल्याण मंत्रालय
भारत में कोविड-19 की कुल टीकाकरण कवरेज 75.89 करोड़ से अधिक
स्वस्थ्य होने की वर्तमान दर 97.62 प्रतिशत
पिछले 24 घंटों में 27,176 नए मामले दर्ज किये गए
भारत में सक्रिय मामलों  की संख्या कुल मामलों का 1.05 प्रतिशत
पिछले 82 दिनों से साप्ताहिक सक्रिय मामलों की दर  3 प्रतिशत से कम
पिछले 24 घंटों में 61,15,690 वैक्सीन की खुराक देने के साथ, भारत का कोविड-19 टीकाकरण कवरेज आज सुबह 7 बजे तक अनंतिम रिपोर्टों के अनुसार 75.89 करोड़  से अधिक हो गया। इन उपलब्धि को 76,68,216 सत्रों के माध्यम से हासिल किया गया है।
आज सुबह 7 बजे तक की अनंतिम रिपोर्ट के अनुसार संचयी आंकड़ों के विवरण में शामिल हैं:
|
|
एचसीडब्ल्यू
|
|
पहली खुराक
|
|
1,03,65,064
|
|
दूसरी खुराक
|
|
86,27,893
|
|
एफएलडब्ल्यू
|
|
पहली खुराक
|
|
1,83,39,480
|
|
दूसरी खुराक
|
|
1,41,57,234
|
|
18-44 वर्ष आयु समूह
|
|
पहली खुराक
|
|
30,62,20,932
|
|
दूसरी खुराक
|
|
4,70,46,927
|
|
45-59 वर्ष आयु समूह
|
|
पहली खुराक
|
|
14,55,58,893
|
|
दूसरी खुराक
|
|
6,43,69,047
|
|
60 वर्ष से अधिक आयु
|
|
पहली खुराक
|
|
9,41,72,886
|
|
दूसरी खुराक
|
|
5,00,53,921
|
|
कुल
|
|
75,89,12,277
केंद्र सरकार पूरे देश में कोविड-19 टीकाकरण की गति को तेज करने और इसके दायरे का विस्तार करने के लिए प्रतिबद्ध है।
पिछले 24 घंटों में 38,012 रोगियों के स्वस्थ होने से स्वास्थ्य लाभ लेने वाले रोगियों  की कुल संख्या बढ़कर 3,25,22,171 हो गई है।
परिणामस्वरूप, भारत में स्वस्थ होने की दर 97.62% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले लगातार 80 दिनों से 50,000 से कम दैनिक नए मामले दर्ज किए जा रहे हैं।
पिछले 24 घंटे में 27,176 नए मामले सामने आए।
वर्तमान में सक्रिय मामले 3,51,087 हैं। वर्तमान में यह सक्रिय मामले देश के कुल पुष्टि वाले मामलों का 1.05% हैं।
देश भर में जाँच क्षमता का विस्तार जारी है। पिछले 24 घंटों में कुल 16,10,829 जाँच की गई हैं। भारत ने अब तक कुल 54.60 करोड़  जाँच की गई हैं।
देश भर में जाँच क्षमता को बढ़ाया गया है, पिछले 82 दिनों से साप्ताहिक पुष्टि वाले मामलों की दर 3 प्रतिशत से कम रहते हुए 2.00 प्रतिशत बनी हुई है। दैनिक रूप से पुष्टि वाले मामलों की दर 1.69 प्रतिशत है। दैनिक रूप से पुष्टि वाले मामलों की दर लगातार पिछले 16 दिनों से 3 प्रतिशत से कम और 99 दिनों से दैनिक 5 प्रतिशत से नीचे बनी हुई है।
स्वास्थ्य एवं परिवार कल्याण मंत्रालय
भारत में सक्रिय मामलों में लगातार गिरावट, संख्या और घटकर 3.08 लाख तक आई
भारत में जांच में गुणात्मक वृद्धि; अब तक किए गए परीक्षणों की कुल संख्या 16 करोड़ के पार
राष्ट्रीय पॉजिटिविटी दर घटकर 6.25 प्रतिशत पर आई
15 राज्यों/केन्द्र शासित प्रदेशों की पॉजिटिविटी दर राष्ट्रीय औसत की तुलना में कम
पिछले कुछ सप्ताहों से लगातार गिरावट का रुझान जारी रहा है और भारत के सक्रिय मामले कुल सक्रिय मामलों के 3.09 प्रतिशत तक रह गए हैं।
भारत ने पिछले 24 घंटों के दौरान दैनिक नए मामलों की तुलना में अधिक दैनिक रिकवरी दर्ज कराई है। दैनिक मामलों की तुलना में अधिक दैनिक रिकवरी के रुझान से भारत के सक्रिय मामलों में लगातार गिरावट आ रही है जो वर्तमान में 3,08,751 है।
पिछले 24 घंटों में देश में जहां 25,152 व्यक्ति कोविड संक्रमित पाए गए, वहीं इस अवधि के दौरान 29,885 नई रिकवरी दर्ज की गई। दैनिक सक्रिय मामलों में निरंतर गिरावट का रुख देखा जा रहा है। इससे पिछले 24 घंटों में कुल सक्रिय मामलों में 5,080की शुद्ध गिरावट आई है।
घटते सक्रिय मामलों ने सुनिश्चित किया है कि भारत में प्रति मिलियन आबादी सक्रिय मामले  विश्व में सबसे कम हैं।
भारत ने वैश्विक महामारी के विरुद्ध अपनी लड़ाई में एक और उल्लेखनीय उपलब्धि अर्जित की है। अब तक किए गए परीक्षणों की कुल संख्या 16 करोड़ के पार हो गई है।
पिछले 24 घंटों में 11,71,868 नमूनों की जांच की गई जिससे भारत में अब तक किए गए परीक्षणों की कुल संख्या 16,00,90,514 तक हो गई है। भारत में दैनिक जांच क्षमता बढ़कर 15 लाख हो गई है।
निरंतर आधार पर व्यापक जांच का परिणाम पॉजिटिविटी दर में कमी आने के रूप में आया है। आज की तारीख तक संचयी पॉजिटिविटी दर 6.25 है।
15 राज्यों/केन्द्र शासित प्रदेशों की पॉजिटिविटी दर राष्ट्रीय औसत की तुलना में कम है।
रिकवर हो चुके कुल मामलों की संख्या आज 95.5लाख  को पार कर गई। रिकवरी दर सुधर कर 95.46 प्रतिशत हो गई जो दुनियाभर में सबसे अधिक है। रिकवर हो चुके मामलों तथा सक्रिय मामलों के बीच अंतराल निरंतर बढ़ रहा है और वर्तमान में यह 92,41,961 है।
34 राज्यों/केन्द्र शासित प्रदेशों की रिकवरी दर 90 प्रतिशत से अधिक है।
रिकवर हो चुके नए मामलों में 10 राज्यों/केन्द्र शासित प्रदेश का योगदान 74.97 प्रतिशत है।
केरल में कोविड से 4701 व्यक्ति स्वस्थ हुए। महाराष्ट्र एवं पश्चिम बंगाल ने क्रमश: 4467 और 2729 नई रिकवरी दर्ज की।
10 राज्यों/केन्द्र शासित प्रदेशों ने नए मामलों में 73.58 प्रतिशत का योगदान दिया है।
केरल ने पिछले 24 घंटों में 5456 मामले दर्ज किए। पश्चिम बंगाल में 2239 नए मामले दर्ज किए जबकि महाराष्ट्र में कल 1960 दैनिक मामले दर्ज किए।
मृत्यु के 347 मामलों के 78.96 प्रतिशत पिछले 24 घंटों में 10 राज्यों/केन्द्र शासित प्रदेशों से दर्ज किए गए हैं।
महाराष्ट्र ने 75 मौतों के साथ सबसे अधिक नई दैनिक मौतें दर्ज की हैं। पश्चिम बंगाल में भी 42 मौतें हुईं।
रक्षा मंत्रालय
रक्षा मंत्री श्री राजनाथ सिंह ने सैन्य अभियांत्रिकी सेवा के 9,304 पदों को समाप्त करने को मंजूरी दी
रक्षा मंत्री श्री राजनाथ सिंह ने मूलभूत एवं औद्योगिक श्रम बल में 9,300 पदों से अधिक का ईष्टतम उपयोग करने के लिए सैन्य अभियांत्रिकी सेवा  के इंजीनियर इन चीफ के प्रस्ताव को अनुमोदित कर दिया है। यह लेफ्टिनेंट जनरल शेकातकर की अध्यक्षता वाली विशेषज्ञों की समिति की अनुशंसाओं की तर्ज पर है जिसने सशस्त्र बलों की लड़ाकू क्षमता बढ़ाने एवं रक्षा व्यय को फिर से संतुलित करने के उपायों की अनुशंसा की थी।
समिति द्वारा की गई एक अनुशंसा सिविलियन श्रम बल को इस प्रकार पुनर्संरचित करने की थी जिससे कि एमईएस का कार्य आंशिक रूप से विभागीय रूप से तैनात कर्मचारियों द्वारा किया जाए और अन्य कार्यों को आउटसोर्स करा दिया जाए।
एमईएस के इंजीनियर इन चीफ के प्रस्ताव के आधार पर समिति द्वारा की गई अनुशंसाओं के अनुरूप मूलभूत एवं औद्योगिक कर्मचारियों की कुल 13,157 रिक्तियों में से एमईएस में 9,304 पदों की समाप्ति के प्रस्ताव को रक्षा मंत्री द्वारा अनुमोदित कर दिया गया है।
इस अनुशंसा का उद्वेश्य कम श्रम बल के साथ एमईएस को एक प्रभावी संगठन बनाना था जो दक्ष एवं किफायती तरीके से उभरते परिदृश्य में जटिल मुद्वों से निपटने के लिए सुसज्जित हो।
एएम/एसकेजे
(Visitor Counter : 1344
कार्मिक, लोक शिकायत एवं पेंशन मंत्रालय
डॉ. जितेंद्र सिंह पहली अक्टूबर 2023 को स्वच्छता पखवाड़ा-स्वच्छता ही सेवा 2023 अभियान के हिस्से के रूप में "एक तारीख एक घंटा एक साथ" के आयोजन में कार्मिक, लोक शिकायत और पेंशन मंत्रालय का नेतृत्व करेंगे
केंद्रीय विज्ञान एवं प्रौद्योगिकी राज्य मंत्री ; प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह पहली अक्टूबर 2023 को प्रातः 10 बजे से प्रातः 11 बजे तक स्वच्छता ही सेवा अभियान के हिस्से के रूप में "एक तारीख एक घंटा एक साथ" के आयोजन में कार्मिक, लोक शिकायत और पेंशन मंत्रालय का नेतृत्व करेंगे।
माननीय प्रधानमंत्री के विजन के अनुरूप, जयंती की पूर्व-संध्या पर श्रमदान बापू के लिए एक 'स्वच्छांजलि' होगा, जो राष्ट्रव्यापी बृहद स्वच्छता अभियान का हिस्सा होगा।
मंत्रालय ने "एक तारीख, एक घंटा, एक साथ" के आयोजन के लिए अपने 3 विभागों – कार्मिक एवं प्रशिक्षण विभाग , प्रशासनिक सुधार एवं लोक शिकायत विभाग  तथा पेंशन और पेंशनभोगी कल्याण विभाग  के अधिकारियों एवं कर्मचारियों की ओर से पौधारोपण और श्रमदान गतिविधियों का निर्णय लिया है।
रक्षा मंत्रालय
एयर वाइस मार्शल पी एस करकरे ने पश्चिमी वायु कमांड मुख्यालय में वरिष्ठ अधिकारी  का पदभार संभाला
एयर वाइस मार्शल पी.एस. करकरे ने 1 फरवरी, 2021 को पश्चिमी वायु कमांड मुख्यालय प्रशासन के वरिष्ठ अधिकारी का पदभार संभाला। उन्होंने यह पदभार विशिष्ट सेवा मेडल एयर वाइस मार्शल के. अनंतरमण से ग्रहण किया।
एयर वाइस मार्शल पी.एस. करकरे को 19 दिसंबर, 1987 को प्रशासन शाखा में नियुक्त किया गया था। इस वायु सेना अधिकारी ने कमांड मुख्यालयों और वायु मुख्यालयों की कई तरह की इकाइयों में सेवाएं दी हैं। वे डिफेंस सर्विसेज स्टाफ कॉलेज और कॉलेज ऑफ डिफेंस मैनेजमेंट  से स्नातक हैं एवं सीडीएम हैदराबाद में एक डायरेक्टिंग स्टाफ रह चुके हैं।
एवीएम पी.एस. करकरे पश्चिमी वायु कमांड मुख्यालय में वर्तमान नियुक्ति से पहले वायु मुख्यालय  में ‘एयर कमोडोर एयर फोर्स वर्क्स’ थे।
एमजी/एएम/एचकेपी
(Visitor Counter : 188
प्रधानमंत्री कार्यालय
अपनी अनूठी संस्कृतियों और ऊर्जावान लोगों के साथ हमारा उत्तर-पूर्वी क्षेत्र प्रगति की अभूतपूर्व गति का साक्षी बन रहा है: प्रधानमंत्री
प्रधानमंत्री श्री नरेन्द्र मोदी ने उत्तर-पूर्व क्षेत्र में कनेक्टिविटी बढ़ाने के लिए बुनियादी विकास सहित विभिन्न विकास पहलों के बारे में लेख, ग्राफिक्स, वीडियो और जानकारी साझा की है।
प्रधानमंत्री ने अपने ट्वीट में कहा:
"हमारा उत्तर-पूर्व क्षेत्र, अपनी अनूठी संस्कृतियों और ऊर्जावान लोगों के साथ, प्रगति की एक अभूतपूर्व गति का साक्षी बन रहा है। बुनियादी ढांचे के विकास से लेकर बेहतर कनेक्टिविटी
तक, हम इस क्षेत्र को अपार संभावनाओं के लिए खोल रहे है।
#9YearsOfNorthEastProsperity”
रक्षा मंत्रालय
लेफ्टिनेंट जनरल मनोज पांडे ने सेना के उप प्रमुख के रूप में कार्यभार ग्रहण किया
लेफ्टिनेंट जनरल मनोज पांडे पीवीएसएम, एवीएसएम, वीएसएम ने 01 फरवरी, 2022 को सेना के उप प्रमुख के रूप में कार्यभार ग्रहण किया।
नेशनल डिफेंस अकेडमी के पूर्व छात्र लेफ्टिनेंट जनरल मनोज पांडे दिसम्बर, 1982 में कॉर्प्स ऑफ इंजीनियर्स  में कमीशन हुए थे। जनरल ऑफिसर ने जम्मू एवं कश्मीर के नियंत्रण रेखा के साथ लगे पल्लनवाला सेक्टर में ऑपरेशन पराक्रम के दौरान एक इंजीनियर रेजिमेंट को कमान किया था। वह स्टॉफ कॉलेज, कैम्बरली  से स्नातक हैं तथा उन्होंने हायर कमांड  तथा नेशनल डिफेंस कॉलेज  कोर्स किया है।
अपने 39 वर्षों के विशिष्ट सैन्य करियर में उन्होंने कई महत्वपूर्ण और चुनौतीपूर्ण कमान किए हैं तथा विभिन्न प्रचालनगत वातावरणों में नियुक्त रहे हैं, जिनमें वेस्टर्न थियेटर में स्ट्राइक कॉर्प्स के इंजीनियर ब्रिगेड, जम्मू एवं कश्मीर में नियंत्रण रेखा के साथ इंफेंटरी ब्रिगेड, पश्चिमी लद्दाख के उच्च ऊंचाई वाले क्षेत्र में माउंटेन डिविजन पूर्वोत्तर में एक कॉर्प्स, अंडमान एंव निकोबार कमान में कमांडर इन चीफ  तथा पूर्वी कमान के जनरल ऑफिसर कमांडिंग इन चीफ शामिल हैं।
उनके स्टॉफ अनुभव में पूर्वोत्तर में माउंटेन ब्रिगेड का ब्रिगेड मेजर, मिलिट्री सेक्रेटरी ब्रांच में सहायक सैन्य सचिव  उच्च ऊंचाई वाले क्षेत्र में माउंटेन डिविजन के कर्नल क्यू तथा पूर्वी कमान के मुख्यालय में ब्रिगेड जनरल स्टाफ  शामिल हैं। जनरल ऑफिसर ने इथोपिया तथा इरिट्रिया में संयुक्त राष्ट्र मिशनों में प्रमुख इंजीनियर के रूप में भी अपनी सेवाएं दी हैं। उन्होंने सेना मुख्यालयों में सैन्य प्रचालन महानिदेशालय में अपर महानिदेशक की नियुक्तियों , दक्षिणी कमान मुख्यालयों में चीफ ऑफ स्टाफ तथा सेना मुख्यालयों में महानिदेशक अनुशासन आलंकारिक तथा कल्याण के लिए भी सेवाएं दी हैं।
अपनी प्रतिष्ठित सेवाओं के लिए उन्हें परम विशिष्ट सेवा मेडल, अति विशिष्ट सेवा मेडल, सेनाध्यक्ष प्रशस्ति तथा दो बार जीओसी-इन-सी प्रशस्ति प्रदान किया जा चुका है।
लेफ्टिनेंट जनरल मनोज पांडे, लेफ्टिनेंट जनरल सी पी मोहंती से सेना के उप प्रमुख का पद भार ग्रहण कर रहे हैं जो सेना में चार दशकों की शानदार सेवा के बाद 31 जनवरी, 2022 को सेवानिवृत्त हुए।
विज्ञान एवं प्रौद्योगिकी मंत्रालय
खुली दुनिया में वैश्विक परिवर्तन के साथ तालमेल बनाए रखने के लिए एक खुली विज्ञान नीति की आवश्यकता है: विज्ञान इंजीनियरिंग अनुसंधान बोर्ड सचिव
विज्ञान इंजीनियरिंग अनुसंधान बोर्ड  के सचिव और विज्ञान और प्रौद्योगिकी विभाग  के वरिष्ठ सलाहकार डॉ. अखिलेश गुप्ता ने विज्ञान, प्रौद्योगिकी और नवाचार नीति  के माध्यम से एक गतिशील परिदृश्य तैयार किया है। विज्ञान नीति के कार्यान्वयन पर खुलेपन की आवश्यकता पर प्रकाश डालते हुए बताया कि यह प्रक्रिया सीएसआईआरएनआईएससीपीआर में एक बंद दुनिया से एक खुली दुनिया में वैश्विक बदलाव के साथ तालमेल बनाए रखने में महत्वपूर्ण भूमिका निभा सकती है।
डॉ. गुप्ता ने एसटीआई नीति के साथ-साथ भारत विज्ञान और प्रौद्योगिकी पुरालेख जैसे सभी प्रासंगिक और एसटीआई-पारिस्थितिकी तंत्र-जनित डेटा के केंद्रीय भंडार के रूप में एक राष्ट्रीय एसटीआई वेधशाला विकसित करने के महत्व पर भी प्रकाश डाला। वह सीएसआईआरएनआईएससीपीआर के एक सप्ताह एक लैब कार्यक्रम में मुख्य अतिथि के रूप में बोल रहे थे।
उन्होंने एसटीआई नीति के मसौदे को समावेशी बनाने के लिए वैज्ञानिकों और शोधकर्ताओं के साथ-साथ अन्य हितधारकों की एक विस्तृत श्रृंखला की व्यावहारिक भागीदारी पर चर्चा की।
कार्यक्रम के दौरान, नेशनल नॉलेज रिसोर्स कंसोर्टियम पर ध्यान केंद्रित करते हुए, डीएसटी और सीएसआईआरएनआईएससीपीआर के बीच एक समझौता ज्ञापन पर हस्ताक्षर किए गए। कार्यक्रम के दौरान, एनकेआरसी के 21 वर्षों को कवर करने वाली एक रिपोर्ट और दो विशेष पत्रिकाओं-इंडियन जर्नल ऑफ बायोकैमिस्ट्री एंड बायोफिजिक्स और इंडियन जर्नल ऑफ इंजीनियरिंग एंड मैटेरियल्स साइंसेज के पहले अंक लॉन्च किए गए।
डीएसटी और सीएसआई के साथ निदेशक सीएसआईआरएनआईएससीपीआरके प्रो. रंजना अग्रवाल और सीएसआईआरसीजीसीआरआईसी सीएसआईआरएनआईएससीपीआर के निदेशक डॉ. सुमन कुमारी मिश्रा। आरके के अधिकारियों ने वन वीक वन लैब प्रोग्राम  में भाग लिया। इस कार्यक्रम में विभिन्न प्रकाशकों की प्रदर्शनी के साथ-साथ एक अकादमिक प्रदर्शनी भी प्रदर्शित की गई।
ओडब्ल्यूओएल के पीछे का कार्य दर्शन वैज्ञानिक समुदाय के भीतर एकीकरण को बढ़ावा देना और बड़े समाज के साथ अंतर को पाटना है। ओडब्ल्यूओएल अनुसंधान प्रयोगशालाओं को समाज से जुड़ने और यह प्रदर्शित करने में सक्षम बनाता है कि उनका काम सार्वजनिक भलाई की गतिविधि है।
स्वास्थ्य एवं परिवार कल्याण मंत्रालय
भारत के कोविड-19 टीकाकरण कवरेज ने 36 करोड़ के ऐतिहासिक आंकड़े को पार किया
पिछले 24 घंटे के दौरान 43,733 दैनिक नए मामले दर्ज किए गए
भारत में सक्रिय मामले घटकर 4,59,920 हुए; कुल मामलों का 1.50 फीसदी है
दैनिक पॉजिटिविटी दर  एक महीने में 5% से कम
एक ऐतिहासिक उपलब्धि के तहत, भारत का कुल टीकाकरण कवरेज कल 36 करोड़ को पार कर गया। अनंतिम रिपोर्ट के अनुसार, आज सुबह 7 बजे तक 47,07,778 सत्रों के माध्यम से कुल 36,13,23,548 टीके की खुराकें दी गई हैं। पिछले 24 घंटों के दौरान 36,05,998 टीके की खुराक दी गई।
इसमें शामिल हैं:
|
|
स्वास्थ्य कर्मी
|
|
पहली खुराक
|
|
1,02,36,072
|
|
दूसरी खुराक
|
|
73,43,749
|
|
अग्रिम पंक्ति के कर्मी
|
|
पहली खुराक
|
|
1,76,16,750
|
|
दूसरी खुराक
|
|
97,45,413
|
|
18-44 वर्ष आयु वर्ग
|
|
पहली खुराक
|
|
10,47,29,719
|
|
दूसरी खुराक
|
|
30,47,880
|
|
45-59 वर्ष आयु वर्ग
|
|
पहली खुराक
|
|
9,17,29,358
|
|
दूसरी खुराक
|
|
2,06,95,452
|
|
60 वर्ष से अधिक
|
|
पहली खुराक
|
|
6,93,94,933
|
|
दूसरी खुराक
|
|
2,67,84,222
|
|
योग
|
|
36,13,23,548
सबके लिये कोविड-19 टीकाकरण का नया अध्याय 21 जून, 2021 को शुरू हुआ था। केंद्र सरकार देशभर में कोविड-19 टीकाकरण का दायरा बढ़ाने और इस प्रक्रिया में तेजी लाने के लिये कटिबद्ध है।
भारत में पिछले 24 घंटे के दौरान 43,733 नए दैनिक मामले सामने आए हैं।
लगातार दस दिनों से देश में 50,000 से कम दैनिक नए मामले सामने आ रहे हैं। यह केंद्र और राज्यों/केंद्र शासित प्रदेशों के निरंतर और सहयोगात्मक प्रयासों का परिणाम है।
भारत में सक्रिय मामलों में भी लगातार गिरावट देखी जा रही है। देश आज सक्रिय मामलों की संख्या 4,59,920 है।
पिछले 24 घंटे के दौरान सक्रिय मामलों में कुल 4,437 की गिरावट देखी गई है और सक्रिय मामलों की संख्या अब देश के कुल पॉजिटिव मामलों का केवल 1.50% हैं।
जैसे-जैसे कोविड-19 संक्रमण से ठीक होने वालों की संख्या बढ़ रही है, वैसे-वैसे भारत में रोज ठीक होने वालों की संख्या भी लगातार 55 दिनों से दैनिक नए मामलों की तुलना में अधिक हो रही है। पिछले 24 घंटे के दौरान 47,240 रोगी ठीक हुए।
दैनिक नए मामलों की तुलना में पिछले 24 घंटों के दौरान 3,000 से अधिक  रोगियों के ठीक होने सूचना है।
महामारी की शुरुआत के बाद से संक्रमित लोगों में से, 2,97,99,534 लोग पहले ही कोविड-19 संक्रमण से ठीक हो चुके हैं और पिछले 24 घंटे के दौरान 47,240 मरीज ठीक हो चुके हैं। इसकी बदौलत कुल रिकवरी की दर 97.18 फीसदी हो गई है जो निरंतर बढ़ रही है।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 19,07,216 जांचें की गईं। आमूल रूप से भारत ने अब तक 42.33 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर में भी लगातार गिरवाट दर्ज की गई। इस समय साप्ताहिक पॉजिटिविटी दर 2.39 प्रतिशत है, जबकि आज दैनिक पॉजिटिविटी दर लगातार 16वें दिन 3 प्रतिशत से कम रही। यह पिछले एक महीने से लगातार पांच प्रतिशत से कम पर कायम है।
एमजी/एएम/ केजे
(
रेल मंत्रालय
रेलवे ने सितंबर, 2020 से जून, 2021 तक लगातार 10 महीनों में अब तक की सबसे अधिक माल ढुलाई का रिकॉर्ड बनाया
भारतीय रेलवे ने जून 2021 में माल ढुलाई और आय अर्जित करने के मामले में उच्चगति बरकरार रखी है
जून 2021 मेंभारतीय रेलवे ने 112.65 मिलियन टनमाल की ढुलाई की, जो जून 2019  की तुलना में 11.19प्रतिशत अधिक है और इसी अवधि के लिए जून 2020  की तुलना में की गई ढुलाई से 20.37प्रतिशत अधिक है
जून 2021 मेंभारतीय रेलवे ने माल ढुलाई से 11,186.81 करोड़ रुपये की आय अर्जित की, जो जून 2020 की तुलना में 26.7 प्रतिशत अधिक है
कोविड चुनौतियों के बावजूदभारतीय रेलवे ने जून 2021 में आय और माल ढुलाई के रूप में उच्चगति को बरकरार रखा है।
मिशन मोड में जून 2021 मेंभारतीय रेलवे ने 112.65 मिलियन टन माल की ढुलाई की, जो जून 2019  की तुलना में 11.19 प्रतिशत अधिक है।यह एक सामान्य वर्ष था।इसी अवधि के लिए यानिजून 2020  की तुलना में यह ढुलाई 20.37 प्रतिशत अधिक रही है।
जून 2021 के दौरान ढुलाई की गई महत्वपूर्ण वस्तुओं में 50.03 मिलियन टन कोयला, 14.53 मिलियन टन लौह-अयस्क, 5.53 मिलियन टन कच्चा लोहा और तैयार स्टील, 5.53 मिलियन टन खाद्यान्न, 4.71 मिलियन टन उर्वरक, 3.66 मिलियन टन खनिज तेल शामिल है। 6.59 मिलियन टन सीमेंट  और 4.28 मिलियन टन क्लिंकर शामिल है।
जून 2021 के महीने में, भारतीय रेलवे ने माल ढुलाई से 11,186.81 करोड़ रुपये की आय अर्जित की, जो जून 2020 की तुलना में 26.7 प्रतिशत अधिक  और जून 2019 की तुलना में 4.48 प्रतिशत अधिक  है।
गौरतलब है कि रेलवे माल ढुलाई को आकर्षक बनाने के लिए भारतीय रेलवे में कई तरह की रियायतें/छूट भी दी जा रही हैं।
यह उल्लेखनीय है कि मौजूदा नेटवर्क में मालगाड़ियों की गति बढ़ा दी गई है।
माल ढुलाई की गति में सुधार से सभी हितधारकों के लिए लागत की बचत होती है। पिछले 19 महीनों में माल ढुलाई की गति दोगुनी हो गई है।
भारतीय रेलवे द्वारा कोविड-19 का उपयोग चौतरफा दक्षता और प्रदर्शन में सुधार के अवसर के रूप में किया गया है।